Anna Blackburne

Anna Blackburne (dibaptis, 3 Jânuwari 1726 - 30 Dèsèmber 1793) iyâ arèya ahli botani, naturalis, bân kolektor asal Inggris sè makompol pan-bârâmpan spesimen sejarah alam bân berkorespondensi kalabân pan-bârâmpan naturalis terkemuka bâkto rowa. Salèrana lahèr è Orford Hall, Orford, Warrington, Lancashire, ḍâlem kalowarga sè anḍi' tana bân orèng dhâghâng. Saellana èbhuna adhingghâl omor, salèrana neng-enneng bân ramana, John Blackburne, sè èkennal polana minaddhâ ḍâ' botani serta roma kaca ka'angghuy tamennan eksotis. Mon ta' kalèra, ramana anḍi' perpustakaan lowas tempat Blackburne ajhâr botani. Salèrana pas ajhâr bhâsa Latin secara otodofsk ka'angghuy maca Dydtema Naturae karjâna Carl Linnaeus.

Blackburne majhâghâ museum sejarah alam sè ngolèksi serangga, kerrang, mineral, bân mano'. Salèrana segghut atemmo kalabân naturalis Johann Reinhold Forester bâkto Forester ngajhâr è Warrington Academy. Forster ngajhâri tentang entomologi bân abhânto ḍâlem kolèksi seranggana. Blackburne jhughân berkorespondensi kalabân pan-bârâmpan naturalis, tamaso' Linnaeus, bân makèrèm mano' serta serangga ka jârèya ḍâlem kotak. Kaka'na, Ashton, sè neng-enneng è New York ḍâjâ. ThomD Pennant, naturalis sè asalla ḍâri Wales, ajhâr spesimen kasebbhut bân mamaso' ḍâlem bukuna, Arctic Zoology.

 Kaoḍi'ân Awal 
Anna Blackburne lahèr è taon 1726 è Orford Hall, Warrington, ḍâri pasangan John Blackburne bân Catherine Ashton (atau Katharine Assheton). Salèrana aropa'aghi ana' sè nomer 4 otabâ 5 ḍâri sasanga' tarètan. Emba ḍâri pihak èbhuna, Wiliam Assheton, iyâ arèya rektor Prestwich, sementara sapopona, Ashton Lever, èkennal mènangka pendiri Museum Leverian. Salèrana èbaptis kalabân nyama "Anne" ḍâ' tangghâl 3 Jânuwari 1726, tapè lebbi segghut èkoca' mènangka "Anna".

 Referensi